pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษต ฯ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจำกระทรวง
วันจันทร์ที่ 8 พฤษภาคม 2560
กระทรวงเกษต ฯ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวง
กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวง ก่อนพระราชพิธีพืชมงคลจรดพระนังคัลแรกนาขวัญ 2560
นายธีรภัทร ประยูรสิทธิ ปลัดกระทรวงเกษตรและสหกรณ์ ในฐานะผู้ทําหน้าที่พระยาแรกนา ประจําปีพุทธศักราช 2560 เป็นประธานในพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวงเกษตรและสหกรณ์ ซึ่งเป็นพิธีกรรมก่อนพระราชพิธีพืชมงคลจรดพระนังคัลแรกนาขวัญ ที่จะมีขึ้นในวันศุกร์ที่ 12 พฤษภาคม 2560 โดยนายธีรภัทร กล่าวว่า งานบวงสรวงนี้จัดขึ้นเพื่อความเป็นสิริมงคลแก่ พนักงาน ข้าราชการ และประชาชน โดยพิธีบวงสรวงบูรพกษัตริย์ องค์พระพิรุณทรงนาค และศาลพระภูมิเจ้าที่ ของพระยาแรกนาขวัญ จะเป็นพิธีกรรมก่อนวันพระราชพิธีพืชมงคลจรดพระนังคัลแรกนาขวัญ โดยมีพระมหาราชครูศรีวิสุทธิคุณ เป็นผู้ดูแลการประกอบพิธีพราหมณ์ และมีเทพีคู่หาบทอง-หาบเงิน ร่วมในพิธีด้วย ซึ่งพิธีกรรมดังกล่าว จะแสดงให้เห็นถึงความห่วงใยของพระมหากษัตริย์ที่มีต่อพสกนิกร
ทั้งนี้ ในปีพุทธศักราช 2560 ปฏิทินหลวงได้กําหนดให้วันพฤหัสบดีที่ 11 พฤษภาคม 2560 เป็นวันสวดมนต์เริ่มการพระราชพิธีพืชมงคล ซึ่งประกอบพระราชพิธี ณ พระอุโบสถวัดพระศรีรัตนศาสดาราม และถือเป็นวันเกษตรกรด้วย สําหรับวันศุกร์ที่ 12 พฤษภาคม 2560 เป็นวันพระราชพิธีจรดพระนังคัลแรกนาขวัญ (ไถหว่าน) ซึ่งจะประกอบพิธีบริเวณมณฑลพิธีท้องสนามหลวง
สําหรับเทพีคู่หาบทองปีนี้ ได้แก่ นางสาวนันทินี ทองคงเหย้า นักวิชาการส่งเสริมการเกษตรชํานาญการ กรมส่งเสริมการเกษตร นางสาวฉมาพันธ์ สุพรมอินทร์ นักวิชาการตรวจสอบบัญชีชํานาญการ กรมตรวจบัญชีสหกรณ์ เทพีคู่หาบเงิน ได้แก่ นางสาวนันทวัน สุวรรณสถิตย์ นักวิชาการสิ่งแวดล้อมชํานาญการ กรมชลประทาน นางสาวพรพิมล ศิริการ นักวิชาการเกษตรชํานาญการ กรมส่งเสริมการเกษตร คู่เคียง มีจํานวน 16 ราย และผู้เชิญเครื่องอิสริยยศ จํานวน 4 ราย โดยมีนายธีรภัทร ประยูรสิทธิ ปลัดกระทรวงเกษตรและสหกรณ์ ทําหน้าที่เป็นพระยาแรกนา พระโคแรกนา ได้แก่ พระโคเพิ่ม พระโคพูล พระโคสํารอง ได้แก่ พระโคพอ และ พระโคเพียง สําหรับพันธุ์ข้าวพระราชทานที่เตรียมไว้ในพระราชพิธีมีทั้งสิ้น 11 สายพันธุ์ ได้แก่ ข้าวนาสวน จํานวน 8 สายพันธุ์ และข้าวไร่ จํานวน 3 สายพันธุ์ นอกจากนี้ได้เตรียมพันธุ์ข้าวจํานวน 2,865 กิโลกรัม แจกจ่ายให้กับเกษตรกรและประชาชนทั่วประเทศที่เดินทางเข้าร่วมงานเพื่อความเป็นสิริมงคลในวันพระราชพิธีพืชมงคลด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายพิชิต อัคราทิตย์ รัฐมนตรีช่วยว่าการกระทรวงคมนาคม เปิดโครงการรณรงค์ลดอุบัติเหตุ สงกรานต์ปลอดภัยตายเป็นศูนย์
วันพุธที่ 12 เมษายน 2560
นายพิชิต อัคราทิตย์ รัฐมนตรีช่วยว่าการกระทรวงคมนาคม เปิดโครงการรณรงค์ลดอุบัติเหตุ สงกรานต์ปลอดภัยตายเป็นศูนย์
นายพิชิต อัคราทิตย์ รัฐมนตรีช่วยว่าการกระทรวงคมนาคม เปิดโครงการรณรงค์ลดอุบัติเหตุ “สงกรานต์ปลอดภัยตายเป็นศูนย์ ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช” และดูการปฏิบัติหน้าที่ของเจ้าหน้าที่ตรวจวัดแอลกอฮอล์ทางลมหายใจของพนักงานขับรถ
นายพิชิต อัคราทิตย์ รัฐมนตรีช่วยว่าการกระทรวงคมนาคม เป็นประธานพิธีเปิดโครงการรณรงค์ลดอุบัติเหตุ “สงกรานต์ปลอดภัยตายเป็นศูนย์ ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช” และดูการปฏิบัติหน้าที่ของเจ้าหน้าที่ตรวจวัดแอลกอฮอล์ทางลมหายใจของพนักงานขับรถ เมื่อวันที่ 10 เมษายน 2560 โดยมี พลตํารวจเอก อํานาจ อันอาตม์งาม รักษาการกรรมการผู้จัดการใหญ่ บริษัท ขนส่ง จํากัด (บขส.) นายแพทย์แท้จริง ศิริพานิช เลขาธิการมูลนิธิเมาไม่ขับ ภาคีเครือข่ายรณรงค์ลดอุบัติเหตุเมาไม่ขับภาครัฐ ภาคเอกชน และเหยื่อเมาแล้วขับผู้สูญเสียจากอุบัติเหตุบนถนน ให้การต้อนรับ ณ บริเวณอาคารผู้โดยสารภาคกลาง ชั้น 1 สถานีขนส่งผู้โดยสารกรุงเทพฯ (จตุจักร) โครงการดังกล่าวเป็นกิจกรรมที่กระทรวงคมนาคม โดย บขส. ร่วมกับมูลนิธิเมาไม่ขับ จัดขึ้นเพื่อรณรงค์ให้ประชาชนร่วมกันลดอุบัติเหตุ ด้วยการลดละเลิกพฤติกรรมเสี่ยงต่อการเกิดอุบัติเหตุทางถนนในช่วงเทศกาลให้เป็นศูนย์ ถือเป็นนโยบายสําคัญในการอํานวยความสะดวกและความปลอดภัยสําหรับการเดินทางของประชาชน
นายพิชิต อัคราทิตย์ กล่าวว่า สถิติอุบัติเหตุเทศกาลสงกรานต์เมื่อปี 2559 พบว่า
มีผู้เสียชีวิต 442 คน และบาดเจ็บ 3,656 คน สาเหตุส่วนใหญ่เกิดจากเมาแล้วขับ ไม่สวมหมวกกันน็อก และฝ่าฝืนสัญญาณจราจร ดังนั้น จึงขอความร่วมมือประชาชนที่จะฉลองเทศกาลสงกรานต์ ให้งดดื่มแอลกอฮอล์ เมาไม่ขับ และให้พนักงานขับรถโดยสารสาธารณะปฏิบัติตามกฎหมายอย่างเคร่งครัด เข้มงวดกวดขันเรื่อง สารเสพติด ขับรถเร็ว โทรแล้วขับ และแอลกอฮอล์ต้องเป็นศูนย์มิลลิกรัม หากฝ่าฝืนจะถูกดําเนินคดีตามกฎหมาย โทษจําคุกไม่เกิน 1 ปี ปรับ 5,000 - 20,000 บาท หรือทั้งจําทั้งปรับ รวมถึงการลงโทษสถานหนักถึงขั้นไล่ออก ให้ออก ตัดเงินเดือน หรือพักงาน
พลตํารวจเอก อํานาจ อันอาตม์งาม กล่าวว่า บขส. ได้ขอความร่วมมือผู้ประกอบการรถโดยสารสาธารณะ (รถร่วมฯ และรถตู้) ช่วยกันดูแลความปลอดภัยของผู้โดยสาร รวมถึงเตรียมความพร้อมของรถโดยสารและพนักงานขับรถ เพื่อป้องกันการเกิดอุบัติเหตุบนท้องถนน
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 17 – 23 กรกฎาคม 2563
วันศุกร์ที่ 24 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 17 – 23 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 17 – 23 กรกฎาคม 2563 พบการกระทําผิด จํานวน 674 คดี คิดเป็นเงินค่าปรับ 12.36 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 17 - 23 กรกฎาคม 2563) พบว่ามีการกระทําผิด จํานวน 674 คดี คิดเป็นเงินค่าปรับ 12.36 ล้านบาท โดยแยกเป็น สุรา จํานวน 373 คดี ค่าปรับ 3.19 ล้านบาท ยาสูบ จํานวน 187 คดี ค่าปรับ 2.92 ล้านบาท ไพ่ จํานวน 21 คดี ค่าปรับ 0.10 ล้านบาท น้ํามันและผลิตภัณฑ์น้ํามัน จํานวน 37 คดี ค่าปรับ 4.00 ล้านบาท น้ําหอม จํานวน 1 คดี ค่าปรับ จํานวน 0.01 ล้านบาท รถจักรยานยนต์ จํานวน 38 คดี ค่าปรับ จํานวน 0.80 ล้านบาท และสินค้าอื่น ๆ จํานวน 17 คดี ค่าปรับ 1.34 ล้านบาท โดยมีของกลางแยกเป็นน้ําสุรา จํานวน 489,783.005 ลิตร ยาสูบ จํานวน 4,074 ซอง ไพ่ จํานวน 394 สํารับ น้ํามันและผลิตภัณฑ์น้ํามัน จํานวน 124,999.000 ลิตร น้ําหอม จํานวน 54 ขวด รถจักรยานยนต์ จํานวน 41 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 23 กรกฎาคม 2563 พบว่ามีการกระทําผิด จํานวน 23,495 คดี คิดเป็นเงินค่าปรับ 403.67 ล้านบาท โดยแยกเป็น สุรา จํานวน 13,415 คดี ค่าปรับ 136.06 ล้านบาท ยาสูบ จํานวน 6,941 คดี ค่าปรับ 160.25 ล้านบาท ไพ่ จํานวน 508 คดี ค่าปรับ 7.19 ล้านบาท น้ํามันและผลิตภัณฑ์น้ํามัน จํานวน 1,056 คดี ค่าปรับ 43.56 ล้านบาท น้ําหอม จํานวน 54 คดี ค่าปรับ 1.37 ล้านบาท รถจักรยานยนต์ จํานวน 1,044 คดี ค่าปรับ จํานวน 25.87 ล้านบาท และสินค้าอื่น ๆ จํานวน 477 คดี ค่าปรับ 29.37 ล้านบาท โดยมีของกลางแยกเป็นน้ําสุรา จํานวน 1,778,934.505 ลิตร ยาสูบ จํานวน 434,276 ซอง ไพ่ จํานวน 61,756 สํารับ น้ํามันและผลิตภัณฑ์น้ํามัน จํานวน 2,603,879.000 ลิตร น้ําหอม จํานวน 43,064 ขวด รถจักรยานยนต์ จํานวน 1,175 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ก.อุตฯ ร่วมพิธีจุดเทียนเพื่อน้อมรำลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันอาทิตย์ที่ 14 ตุลาคม 2561
ก.อุตฯ ร่วมพิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช บรมนาถบพิตร
ก.อุตฯ ร่วมพิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช บรมนาถบพิตร
เมื่อวันที่ 13 ตุลาคม 2561 เวลา 19.00 น. นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมพิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมีพลเอก ประยุทธ์ จันทร์โอชา นายกรัฐมนตรี เป็นประธาน ณ บริเวณท้องสนามหลวง
รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีไถ่ชีวิตโค-กระบือ
วันพุธที่ 25 กรกฎาคม 2561
กระทรวงเกษตรฯ จัดพิธีไถ่ชีวิตโค-กระบือ
กระทรวงเกษตรฯ จัดพิธีไถ่ชีวิตโค-กระบือ จํานวน 1,087 ตัว ในโครงการมอบกรรมสิทธิ์โค-กระบือถวายเป็นพระราชกุศล แด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
นายลักษณ์ วจนนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพิธีไถ่ชีวิตโค-กระบือ โครงการมอบกรรมสิทธิ์โค-กระบือถวายเป็นพระราชกุศล แด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ณ หอประชุมใหญ่พุทธมณฑล อําเภอพุทธมณฑล จังหวัดนครปฐม ว่า กระทรวงเกษตรและสหกรณ์ โดยกรมปศุสัตว์ได้จัดพิธีไถ่ชีวิตโค-กระบือ โดยไถ่ชีวิตโค-กระบือเพศเมีย จํานวน 1,087 ตัว เป็นโค 1,000 ตัว กระบือ 87 ตัว และนําโค-กระบือที่ได้รับการไถ่ชีวิต ไปให้ความช่วยเหลือแก่เกษตรกรในโครงการธนาคารโค-กระบือ เพื่อเกษตรกร ตามพระราชดําริ ซึ่งโครงการดังกล่าว เป็นโครงการพระราชดําริโครงการหนึ่งของพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งกรมปศุสัตว์รับสนองพระราชดําริดําเนินการมาตั้งแต่ปี พุทธศักราช 2522 เพื่อช่วยเหลือเกษตรให้มีโค-กระบือไว้ใช้แรง และเพิ่มผลผลิตทางการเกษตร
ทั้งนี้ จากการดําเนินงานที่ผ่านมา กระทรวงเกษตรฯ โดยกรมปศุสัตว์ได้ให้ความช่วยเหลือเกษตรกรไปแล้วกว่า 263,279 ราย และยังมีเกษตรกรอยู่ในความดูแลของโครงการกว่า 113,150 ราย ปัจจุบันโครงการธนาคารโค-กระบือเพื่อเกษตรกร ตามพระราชดําริ ก่อให้เกิดประโยชน์ และเป็นคุณูปการแก่เกษตรกรเป็นอย่างมาก อีกทั้งยังมีการบูรณาการร่วมกันในพื้นที่อย่างเป็นระบบ สนับสนุนให้มีการรวมกลุ่มเกษตรกร และให้ชุมชนมีส่วนร่วมในการบริหารโครงการเพื่อให้เกิดความเข้มแข็ง นอกจากนี้ ยังมีการต่อยอดการใช้ประโยชน์ เช่น การใช้มูลสัตว์เป็นปุ๋ยในไร่นา การทําแก๊สชีวภาพ การอนุรักษ์วัฒนธรรมประเพณีในท้องถิ่น อีกทั้งยังได้น้อมนําปรัชญาของเศรษฐกิจพอเพียงมาใช้ในการดําเนินงาน ซึ่งเป็นการสนองแนวพระราชดําริด้านการพัฒนาชนบทที่เน้นการพึ่งตนเอง จึงขอให้เกษตรกรที่จะได้รับมอบโค-กระบือในครั้งนี้เลี้ยงดูแลโค-กระบือเป็นอย่างดี เสมือนเป็นสมาชิกในครัวเรือน และปฏิบัติตามระเบียบและเงื่อนไขของโครงการธนาคารโค-กระบือเพื่อเกษตรกร ตามพระราชดําริ อย่างเคร่งครัดต่อไป
ด้าน นายสรวิศ ธานีโต อธิบดีกรมปศุสัตว์ กล่าวเพิ่มเติมว่า สําหรับโค-กระบือเพศเมีย จํานวน 1,087 ตัว ที่ได้รับการไถ่ชีวิตในวันนี้ กรมปศุสัตว์จะนําไปให้ความช่วยเหลือแก่เกษตรกร ตามระเบียบและหลักเกณฑ์ของโครงการธนาคารโค-กระบือเพื่อเกษตรกร ตามพระราชดําริ ในพื้นที่ต่าง ๆ ได้แก่ 1) จังหวัดนครราชสีมารับมอบ โค  300 ตัว 2) จังหวัดศรีสะเกษ รับมอบโค 200 ตัว กระบือ 87 ตัว 3) จังหวัดชัยนาท รับมอบโค200 ตัว 4) จังหวัดนครพนม รับมอบโค 100 ตัว 5) จังหวัดร้อยเอ็ดรับมอบโค 100 ตัว และ 6) จังหวัดสกลนคร รับมอบโค 100 ตัว
รัฐบาลไทย-ข่าวทำเนียบรัฐบาล-​สรรพากรพลิกวิกฤต สร้าง Tax Station ให้ความรู้ภาษีผ่าน Online ก้าวสู่ยุค New Normal สู้ภัย COVID-19 [กระทรวงการคลัง]
วันพฤหัสบดีที่ 7 พฤษภาคม 2563
​สรรพากรพลิกวิกฤต สร้าง Tax Station ให้ความรู้ภาษีผ่าน Online ก้าวสู่ยุค New Normal สู้ภัย COVID-19 [กระทรวงการคลัง]
​สรรพากรพลิกวิกฤต สร้าง Tax Station ให้ความรู้ภาษีผ่าน Online ก้าวสู่ยุค New Normal สู้ภัย COVID-19
สรรพากรพลิกวิกฤต สร้าง Tax Station ให้ความรู้ภาษีผ่าน Online ก้าวสู่ยุค New Normal สู้ภัย COVID-19
ด้วยกรมสรรพากรตระหนักถึงภาวะวิกฤตเศรษฐกิจสังคมไทยในช่วง COVID-19 จึงได้เดินหน้าสร้าง Tax Literacy มุ่งเน้นให้ความรู้เรื่องภาษีควบคู่กับความรู้แบบองค์รวมจากพันธมิตร เพื่อร่วมขับเคลื่อนเศรษฐกิจไทยให้ไปต่อ ผ่านการจัดงานสัมมนาออนไลน์ “รายการ Tax Station” สร้างบริการใหม่ของกรมสรรพากรบนโลก Live Stream ผ่าน Platform Facebook, Twitter, Youtube ส่งมอบความรู้เรื่อง ภาษีสรรพากรส่งตรงถึงบ้าน สําหรับท่านที่สนใจ สามารถเรียนรู้ได้ไม่มีขีดจํากัด เริ่ม ep. แรก "บูตเครื่อง SMEs” 7 พฤษภาคม 2563 นี้
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “รายการ Tax Station เป็นการเริ่มต้นอีกหนึ่งบริการใหม่ ของกรมสรรพากรที่เน้นให้ความรู้ด้านภาษีกับผู้ประกอบการและผู้เสียภาษี โดยรวบรวมความรู้จากหน่วยงานพันธมิตรแขนงอื่น ๆ ที่จะช่วยให้ผู้ประกอบการหรือผู้เสียภาษีมีโอกาสทางเศรษฐกิจที่ดีและมั่นคงยั่งยืน ได้กําหนดจัดขึ้นครั้งแรกในวันที่ 7 พฤษภาคม 2563 ซึ่งจะเริ่ม ep. แรก ในชื่อตอน “บูตเครื่อง SMEs” โดยกรมสรรพากรจะดําเนินการ Live Stream ในเวลา 10.00 – 11.30 น. ผ่าน Platform Facebook, Twitter, Youtube โดยไม่มีค่าใช้จ่าย สําหรับการ Live Stream ในครั้งนี้กรมสรรพากรได้ร่วมมือกับธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ SME D Bank จัดทําเนื้อหาด้านสิทธิประโยชน์ ทางภาษีของ SMEs และนําเสนอข้อมูลการดําเนินกิจการจัดทําบัญชีเดียวเข้าถึงแหล่งทุนได้ง่ายได้อย่างไร รวมทั้งสิทธิประโยชน์สนับสนุนจาก SME D Bank โดยทีมวิทยากรผู้ทรงภูมิจากกรมสรรพากร คุณรังสรรค์ หลวงเมือง นิติกรชํานาญการพิเศษ คุณสิริชัย ทองดี นักตรวจสอบภาษีชํานาญการพิเศษ และวิทยากรจากธนาคารพัฒนาวิสาหกิจขนาดกลางและขนาดย่อมแห่งประเทศไทย คุณนงลักษณ์ นิลวงษานุวัติ ผู้อํานวยการอาวุโส สํานักพหลโยธิน”
จึงขอประชาสัมพันธ์เชิญชวนผู้ประกอบการ SMEs และผู้ที่สนใจลงทะเบียนเข้าร่วมการอบรมสัมมนาออนไลน์ได้ที่ QR Code ที่แนบท้ายหนังสือฉบับนี้ได้ตั้งแต่บัดนี้เป็นต้นไป สําหรับผู้ที่สนใจต้องการทราบข่าวสารการอบรมสัมมนาหรือข้อมูลข่าวสารต่าง ๆ ของกรมสรรพากร สามารถติดตามได้ที่ Facebook กรมสรรพากร www.facebook.com/revenuedepartment เพื่อรับข้อมูลข่าวสารจากกรมสรรพากรได้อย่างสะดวกรวดเร็ว
รัฐบาลไทย-ข่าวทำเนียบรัฐบาล-“ยุติธรรม” โดยโครงการกำลังใจฯ ร่วมมือกับ Carcel  มุ่งเสริมสร้างและพัฒนาทักษะการออกแบบและตัดเย็บเสื้อผ้าให้ผู้ต้องขังหญิงในเรือนจำ
วันอังคารที่ 13 กุมภาพันธ์ 2561
“ยุติธรรม” โดยโครงการกําลังใจฯ ร่วมมือกับ Carcel  มุ่งเสริมสร้างและพัฒนาทักษะการออกแบบและตัดเย็บเสื้อผ้าให้ผู้ต้องขังหญิงในเรือนจํา
กระทรวงยุติธรรม โดยโครงการกําลังใจฯ ร่วมมือกับ Carcel มุ่งเสริมสร้างและพัฒนาทักษะการออกแบบและตัดเย็บเสื้อผ้าให้ผู้ต้องขังหญิงในเรือนจํา
ในวันจันทร์ที่ ๑๒ กุมภาพันธ์ ๒๕๖๑ เวลา ๑๖.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วย Mrs. Anne Veronica Faerge D’Souza CEO and Founder of Carcel - Made In prison IVS
ร่วมลงนามบันทึกความเข้าใจ (MOU) เรื่อง ความร่วมมือเพื่อเสริมสร้างและพัฒนาทักษะการออกแบบ
และตัดเย็บเสื้อผ้าให้ผู้ต้องขังหญิงในเรือนจํา
ระหว่างกระทรวงยุติธรรม โดยโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
ร่วมกับ Carcel (บริษัท Made In Prison VS จํากัด) ซึ่งเป็นบริษัทที่จดทะเบียนในราชอาณาจักรเดนมาร์ก
โดยผลิตเสื้อผ้าแนวสโลว์แฟชั่นที่ขายเสื้อผ้าหรูหราจากฝีมือผู้ต้องขังหญิงในเรือนจํา
เพื่อร่วมกันพัฒนาคุณภาพชีวิตผู้ต้องขังหญิงด้วยการเสริมสร้างทักษะและสร้างงานที่ต้องอาศัยฝีมือชั้นสูง
โดยจัดให้มีการฝึกอบรมวิชาชีพที่เหมาะสมกับตลาดแรงงานให้แก่ผู้ต้องขังหญิง
รวมทั้งสร้างความร่วมมือในการจัดตั้งการผลิตเสื้อผ้าที่มีคุณภาพสูง ณ ทัณฑสถานหญิงเชียงใหม่
ตลอดจนสร้างรายได้จากการฝึกวิชาชีพให้แก่ผู้ต้องขังหญิงให้ได้รับค่าตอบแทนที่เป็นธรรม
และพัฒนาความร่วมมือในการขับเคลื่อนโครงการฯ ให้สามารถขยายไปสู่เรือนจําอื่นๆ ในอนาคต
เพื่อให้การกลับเข้าสู่สังคมของผู้ต้องขังหญิงประสบความสําเร็จตามข้อกําหนดกรุงเทพฯ (Bangkok Rules)
โดยมี นางกรรณิการ์ แสงทอง รองปลัดกระทรวงยุติธรรม
พันตํารวจเอก ณรัชต์ เศวตนันทน์ อธิบดีกรมราชทัณฑ์ ร่วมลงนามเป็นสักขีพยาน
พร้อมด้วยผู้แทนจากหน่วยงานในสังกัดกระทรวงยุติธรรม และผู้เกี่ยวข้อง
เข้าร่วมฯ ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
โอกาสนี้ ปลัดกระทรวงยุติธรรม กล่าวตอนหนึ่งว่า
การดําเนินงานของกระทรวงยุติธรรมในมิติการพัฒนาพฤตินิสัยผู้กระทําผิดของกรมราชทัณฑ์
กรมพินิจและคุ้มครองเด็กและเยาวชน และกรมคุมประพฤตินั้น
หากต้องการจะลดปัญหาการกระทําผิดซ้ําของผู้กระทําผิดจะต้องทําให้พวกเขาเหล่านั้น
สามารถใช้ชีวิตอยู่ในสังคมภายนอกได้ โดยกลไกหนึ่งคือ การเสริมทักษะด้านอาชีพที่สามารถนําไปใช้ได้จริง
และมีตลาดรองรับการประกอบอาชีพภายหลังพ้นโทษ
นอกจากนี้ ในปัจจุบันได้นําการวิเคราะห์ข้อมูลขนาดใหญ่ (Big Data)
มาใช้ในการวิเคราะห์ปัญหาการกระทําผิดซ้ําของผู้กระทําผิด เพื่อสร้างกลไกการลดการกระทําผิดซ้ํา
ของผู้กระทําผิดแต่ละคนให้ชัดเจนยิ่งขึ้น ซึ่งมีเป้าหมายที่จะลดการก่ออาชญากรรมซ้ําลงให้ได้ ๑๐%
รัฐบาลไทย-ข่าวทำเนียบรัฐบาล-พม. ลงพื้นที่จัดระเบียบสถานรองรับเด็กเอกชน ในพื้นที่อำเภอแม่สอด จังหวัดตาก
วันจันทร์ที่ 13 มีนาคม 2560
พม. ลงพื้นที่จัดระเบียบสถานรองรับเด็กเอกชน ในพื้นที่อําเภอแม่สอด จังหวัดตาก
นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวงฯ ลงพื้นที่ตรวจเยี่ยมหน่วยงานและสถานรองรับเด็กเอกชน จํานวน 3 แห่ง ในพื้นที่อําเภอแม่สอด จังหวัดตาก ภายหลัง
รัฐบาลไทย-ข่าวทำเนียบรัฐบาล-รัฐมนตรีเอเปครวมตัวหารือความร่วมมือในอนาคตของภูมิภาคเอเชีย-แปซิฟิก
วันจันทร์ที่ 6 พฤศจิกายน 2560
รัฐมนตรีเอเปครวมตัวหารือความร่วมมือในอนาคตของภูมิภาคเอเชีย-แปซิฟิก
รัฐมนตรีว่าการกระทรวงพาณิชย์ (นางอภิรดี ตันตราภรณ์) จะเดินทางเข้าร่วมการประชุมรัฐมนตรีเอเปค และการประชุมผู้นําเขตเศรษฐกิจเอเปค ระหว่างวันที่ 8-11 พฤศจิกายน 2560 ณ นครดานัง สาธารณรัฐสังคมนิยมเวียดนาม
ซึ่งการประชุมเอเปคปีนี้มีหัวข้อหลัก คือ“การสร้างพลวัตรใหม่และการส่งเสริมอนาคตร่วมกันของเอเชีย-แปซิฟิก”
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่าการประชุมรัฐมนตรีเอเปคและผู้นําเอเปคเป็นการประชุมสําคัญของเอเปค ถือเป็นการประชุมครั้งสุดท้ายของปีนี้ ซึ่งจะรวบรวมผลงานที่ระดับเจ้าหน้าที่ได้ดําเนินการมาตลอดปี โดยนําเสนอระดับรัฐมนตรีและผู้นํารับทราบและให้ข้อสั่งการเพื่อเป็นแนวทางการดําเนินการต่อไป ในการประชุมครั้งนี้ รัฐมนตรีเอเปคจะมีการหารือประเด็นสําคัญ ได้แก่ การรวมกลุ่มทางเศรษฐกิจในภูมิภาค แนวทางเร่งดําเนินการเพื่อบรรลุเป้าหมายโบกอร์ของการค้าการลงทุนที่เสรี ภายในปี 2563 และการดําเนินการร่วมกันของเอเปคหลังปี 2563 ให้สอดคล้องกับบริบทการเปลี่ยนแปลงของโลกทั้งด้านเศรษฐกิจและการพัฒนา
ทั้งนี้ ในปี 2563 เป้าหมายโบกอร์ซึ่งเป็นแก่นของการทํางานเอเปคกําลังจะสิ้นสุดลง รวมถึงสภาพแวดล้อมทางเศรษฐกิจระหว่างประเทศมีการเปลี่ยนแปลงไปจากเดิม และมีปัจจัยส่งเสริมการเจริญเติบโตทางเศรษฐกิจและเทคโนโลยีใหม่ๆ เอเปคจึงต้องทบทวนบทบาทและการดําเนินการเพื่อให้สอดคล้องกับการเปลี่ยนแปลง เมื่อปี 2559 ที่ผ่านมา เปรูซึ่งเป็นเจ้าภาพเอเปค ได้จัดการหารือเรื่อง APEC toward 2020 and beyond เพื่อกําหนดวิสัยทัศน์ของเอเปคหลังปี 2563 ซึ่งในการประชุมครั้งนี้ เวียดนามจะได้สานต่อการทํางานในหัวข้อนี้ด้วย
นอกจากนี้ เอเปคยังให้ความสําคัญกับการจัดทําเขตการค้าเสรีเอเชีย-แปซิฟิก (FTAAP) เพื่อสนับสนุนการรวมกลุ่มทางเศรษฐกิจของภูมิภาค ซึ่งเอเปคได้เริ่มมีการพูดคุยกันแล้ว โดยมุ่งหวังให้เป็นความตกลงที่มีมาตรฐานสูง ครอบคลุม และเป็นประโยชน์ต่อทุกภาคส่วน
“เอเปคถือเป็นกลไกความร่วมมือที่จะช่วยให้ไทยเข้าถึงมาตรฐานระหว่างประเทศที่ทันสมัยในด้านต่างๆ และส่งเสริมการอํานวยความสะดวกทางการค้าและการลงทุน ผ่านโครงการเสริมสร้างความสามารถ ความร่วมมือด้านวิชาการ และความร่วมมือด้านกฎระเบียบ โดยตั้งอยู่บนหลักความสมัครใจ อีกทั้งไทยสามารถใช้ประโยชน์จากการเป็นสมาชิกเอเปคเพื่อผลักดันเรื่องที่ไทยให้ความสําคัญ และสอดคล้องกับทิศทางการพัฒนาประเทศของไทย เช่น การเสริมสร้างความสามารถในการแข่งขันของ MSMEs การส่งเสริมเศรษฐกิจอินเตอร์เน็ตและเศรษฐกิจดิจิทัล การส่งเสริมนวัตกรรม และการเติบโตอย่างยั่งยืนและทั่วถึง เป็นต้น” นางอภิรดี กล่าว
เอเปคเป็นกรอบความร่วมมือของภูมิภาคเอเชีย-แปซิฟิก ประกอบด้วย สมาชิก 21 เขตเศรษฐกิจ คือ ออสเตรเลีย บรูไน แคนาดา ชิลี จีน ฮ่องกง อินโดนีเซีย ญี่ปุ่น เกาหลีใต้ มาเลเซีย เม็กซิโก นิวซีแลนด์ ปาปัว-นิวกินี เปรู ฟิลิปปินส์ รัสเซีย สิงคโปร์ ไต้หวัน ไทย เวียดนาม และสหรัฐอเมริกา และเป็นกลุ่มคู่ค้าที่สําคัญของไทย โดยในปี 2559 การค้าของไทยกับกลุ่มเศรษฐกิจเอเปคมีมูลค่า 286,913.02 ล้านเหรียญสหรัฐ คิดเป็นร้อยละ 69.98 ของการค้ารวมของไทย เป็นการส่งออก 147,108.10 ล้านเหรียญสหรัฐ คิดเป็นร้อยละ 68.32 และการนําเข้า 139,804.92 ล้านเหรียญสหรัฐ คิดเป็นร้อยละ 71.82 โดยในปี 2560 (มกราคม-กันยายน) การค้าระหว่างไทยกับเอเปคมีมูลค่า 235,772.72 ล้านเหรียญสหรัฐ คิดเป็นสัดส่วนร้อยละ 69.62 ของมูลค่าการค้าทั้งหมดของไทย โดยเป็นการส่งออก 121,217.78 ล้านเหรียญสหรัฐ และนําเข้า 114,554.93 ล้านเหรียญสหรัฐ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เชื่อมั่นการทำงานของเจ้าหน้าที่ กรณียึดทรัพย์ผู้เกี่ยวข้อง 6 รายทุจริตขายข้าวจีทูจี ชี้ทุกอย่างเป็นไปตามขั้นตอน มั่นใจไม่ล่าช้าแต่ต้องรอบคอบ ยันรัฐเป็นธรรมโปร่งใส ขอสังคมสบายใจ
วันอาทิตย์ที่ 12 กุมภาพันธ์ 2560
โฆษกรัฐบาลเผย นายกฯ เชื่อมั่นการทํางานของเจ้าหน้าที่ กรณียึดทรัพย์ผู้เกี่ยวข้อง 6 รายทุจริตขายข้าวจีทูจี ชี้ทุกอย่างเป็นไปตามขั้นตอน มั่นใจไม่ล่าช้าแต่ต้องรอบคอบ ยันรัฐเป็นธรรมโปร่งใส ขอสังคมสบายใจ
วันนี้ (12 กุมภาพันธ์ 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่กรมการค้าต่างประเทศ
วันนี้ (12 กุมภาพันธ์ 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่กรมการค้าต่างประเทศเตรียมส่งเรื่องให้กรมบังคับคดีดําเนินการยึดทรัพย์เรียกค่าเสียหายคดีทุจริตการขายข้าวแบบรัฐต่อรัฐ (จีทูจี) กับผู้ที่เกี่ยวข้องจํานวน 6 รายว่า พลเอก ประยุทธ์ จันทร์โอชา นายกรัฐมนตรี ติดตามความคืบหน้าเรื่องนี้มาโดยตลอด ซึ่งที่ผ่านมาทั้ง 2 หน่วยงานได้ประสานงานกันอย่างใกล้ชิดและต่อเนื่อง แต่อาจใช้เวลาบ้างเพราะต้องดําเนินการให้รอบคอบ
“ท่านนายกฯ กล่าวว่า ทุกอย่างเป็นไปตามขั้นตอนของกฎหมาย แต่ละหน่วยงานรู้หน้าที่ของตนและทํางานอย่างเต็มที่อยู่แล้ว จึงต้องให้เป็นไปตามกระบวนการ โดยหลังจากวันที่ 14 ก.พ. เมื่อกรมการค้าต่างประเทศส่งเรื่องให้กรมบังคับคดีดําเนินการต่อไป ก็เชื่อมั่นว่าการทํางานจะไม่ล่าช้า ทั้งเรื่องการตรวจสอบทรัพย์สินและการยึดทรัพย์”
พลโท สรรเสริญ กล่าวต่อ นายกรัฐมนตรีในฐานะหัวหน้ารัฐบาล มีหน้าที่กํากับติดตามงานของทุกส่วนราชการอยู่แล้ว พร้อมกับได้ให้นโยบายแก่หน่วยงานที่เกี่ยวข้องเพื่อให้ชี้แจงความคืบหน้าแก่พี่น้องประชาชนอย่างต่อเนื่อง ขณะเดียวกันหน่วยงานที่รับผิดชอบก็มีวิธีการนําทรัพย์สินมาได้ ไม่ว่าจะถูกยักย้ายถ่ายเทไปที่ใด ภายใต้อายุความถึง 10 ปี ดังนั้น จึงขอให้สังคมหรือผู้ที่ออกมาแสดงความเป็นห่วงในเรื่องดังกล่าวเกิดความสบายใจว่า รัฐบาลจะดําเนินการทุกอย่างด้วยความถูกต้อง เป็นธรรม และโปร่งใส อย่างแน่นอน
รัฐบาลไทย-ข่าวทำเนียบรัฐบาล-​พิธีลงนาม MOU “การยกระดับเศรษฐกิจฐานชุมชน สร้างงาน สร้างโอกาส สร้างรายได้ เศรษฐกิจฐานราก จังหวัดพิจิตร”
วันพฤหัสบดีที่ 17 พฤษภาคม 2561
​พิธีลงนาม MOU “การยกระดับเศรษฐกิจฐานชุมชน สร้างงาน สร้างโอกาส สร้างรายได้ เศรษฐกิจฐานราก จังหวัดพิจิตร”
ผู้ตรวจราชการกระทรวงอุตสาหกรรม พร้อมด้วย ผู้ว่าราชการจังหวัดพิจิตร ร่วมลงนามเป็นที่ปรึกษาในบันทึกข้อตกลงความร่วมมือ(MOU) “การยกระดับเศรษฐกิจฐานชุมชน สร้างงาน สร้างโอกาส สร้างรายได้ เศรษฐกิจฐานราก จังหวัดพิจิตร”
เมื่อวันที่ 16 พฤษภาคม 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม พร้อมด้วยนายวีระศักดิ์ วิจิตร์แสงศรี ผู้ว่าราชการจังหวัดพิจิตร ร่วมลงนามเป็นที่ปรึกษาในบันทึกข้อตกลงความร่วมมือ(MOU) “การยกระดับเศรษฐกิจฐานชุมชน สร้างงาน สร้างโอกาส สร้างรายได้ เศรษฐกิจฐานราก จังหวัดพิจิตร” ณ บ้านหลวงประเทืองคดี ชุมชนย่านเก่าวังกรด อําเภอเมือง จังหวัดพิจิตร ซึ่งผลที่คาดว่าจะได้รับสําหรับผู้ประกอบการวิสาหกิจชุมชนและ SMEs คือ การพัฒนาผลิตภัณฑ์ที่เกิดขึ้นจากความต้องการ ได้รับการส่งเสริมและพัฒนาเพื่อเตรียมพร้อมต่อการรองรับการท่องเที่ยวของชุมชน ความร่วมมือระหว่างสถานประกอบการ SMEs และวิสาหกิจชุมชนในการค้าขายร่วมกัน ส่งผลให้มีศักยภาพผลิตสินค้าที่ตรงตามความต้องการของตลาด และบริษัทขนาดใหญ่มีช่องทางการจัดจําหน่ายสินค้า
นอกจากนี้ ผตร.อก. ยังได้เข้าติดตามผลการดําเนินงานของสํานักงานอุตสาหกรรมจังหวัดพิจิตร และศูนย์ส่งเสริมอุตสาหกรรมภาคที่ 3 และได้เข้าเยี่ยมชมการประกอบกิจการโรงงานของ บริษัท ออเกอะ ไทย จํากัด ซึ่งได้รับวงเงินสินเชื่อจากกองทุนพัฒนา SMEs ตามแนวประชารัฐ เพื่อปรับปรุงกระบวนการผลิตให้มีประสิทธิภาพมากยิ่งขึ้น อีกทั้งยังได้ลงพื้นที่บริเวณบ้านเขาพนมพา อําเภอวังทรายพูนจังหวัดพิจิตร เพื่อรับทราบข้อเท็จจริงกรณีที่พบชาวบ้านเข้าไปใช้ประโยชน์ที่ดินโดยการขุดหาแร่ทองคําโดยไม่ได้รับอนุญาตอย่างถูกต้อง ซึ่งจะได้นําข้อเท็จจริงที่พบไปกําหนดแนวทางการแก้ไขปัญหาต่อไป